
ŠAKIŲ RAJONO SAVIVALDYBĖS  TARYBA

SPRENDIMAS

DĖL PRITARIMO RAJONO SAVIVALDYBĖS ADMINISTRACIJOS PARENGTOMS RAJONO SAVIVALDYBĖS TURTO IR VALSTYBĖS TURTO 2009 METŲ  ATASKAITOMS

2010 m. liepos 29 d. Nr. T-227
Šakiai


Rajono savivaldybės taryba, vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 15 str. 3 d., nusprendžia, 

pritarti rajono savivaldybės administracijos parengtoms:

1. rajono savivaldybei nuosavybės teise priklausančio turto 2009 metų ataskaitai (ataskaita VT-02 pridedama);

2. valstybės turto, kurį rajono savivaldybė valdo patikėjimo teise, 2009 metų ataskaitai (ataskaita VT-01 pridedama).

Meras 






Juozas Bertašius
ŠAKIŲ RAJONO SAVIVALDYBĖS KONTROLIERIAUS TARNYBA

Šakių rajono savivaldybės tarybai

IŠVADA

DĖL ŠAKIŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO IR  PATIKĖJIMO TEISE VALDOMO VALSTYBĖS TURTO 2009 METAIS ATASKAITŲ
2010-07-12  Nr. S - 1867

Šakiai


1. Šakių rajono savivaldybės (toliau – Savivaldybė) kontrolės ir audito tarnyba, vykdydama Lietuvos Respublikos vietos savivaldos įstatymo, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo ir Savivaldybės tarybos veiklos reglamento nuostatas, atliko Savivaldybei nuosavybės teise priklausančio turto ir patikėjimo teise valdomo valstybės turto 2009 metais ataskaitų (toliau – Ataskaitų) vertinimą ir suplanuotus  auditus. Ataskaitų vertinimo ir auditų pagrindinis tikslas − nustatyti, ar Ataskaitos parengta pagal Lietuvos Respublikos ir Savivaldybės institucijų teisės aktų reikalavimus, nustatytus Ataskaitų rengimui. Pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymą ir Savivaldybės tarybos veiklos reglamentą už Ataskaitų parengimą ir pateikimą Savivaldybės tarybai yra atsakinga Savivaldybės administracija (toliau – Administracija). Pagal Lietuvos Respublikos vietos savivaldos įstatymą, Lietuvos Respublikos valstybės ir savivaldybių turto valdymo, naudojimo ir disponavimo juo įstatymą ir Savivaldybės tarybos veiklos reglamentą Savivaldybės kontrolieriaus pareiga pateikti Savivaldybės tarybai išvadą dėl Ataskaitų (toliau – Išvada).


2. Savivaldybės kontrolės ir audito tarnyba Ataskaitų vertinimą ir auditus atliko pagal Lietuvos Respublikos vietos savivaldos įstatymą, Lietuvos Respublikos valstybės ir savivaldybių turto valdymo, naudojimo ir disponavimo juo įstatymą, vadovaujantis Valstybinio audito reikalavimais. Ataskaitų vertinimą ir auditus suplanavome ir atlikome taip, kad turėtume pakankamą pagrindą nuomonei pareikšti, išskyrus tai, kad buvo atlikta ne visų Savivaldybės biudžeto asignavimų valdytojų  ataskaitų auditai, o tik seniūnijų. Įvertinome, ar Ataskaitos reikšmingais atžvilgiais parengtos pagal teisės aktų reikalavimus, reglamentuojančius Ataskaitų sudarymą, ar jose nėra reikšmingų iškraipymų, lyginant Ataskaitų statistinius duomenis su Administracijos tvarkomais duomenimis, naudojamais Ataskaitoms parengti. Ataskaitose pateiktos turto pokyčių analizės informacijos vertinimas apsiribojo patikrinant joje pateiktų duomenų atitikimą kitų Ataskaitos sudedamųjų dalių duomenims ir neapėmė informacijos apie Administracijos veiksmus valdant, naudojant turtą ir juo disponuojant. Įvertinome Ataskaitos parengimo teisinės bazės pokyčius, Ataskaitos sudarymo šaltinius ir metodus. Mes tikime, kad atliktas Ataskaitos vertinimas ir auditai suteikia pakankamą pagrindą mūsų nuomonei pareikšti. 


3.  Visuose audituotuose subjektuose (seniūnijose) buvo pareikštos pastabos, pataisyti  neatitikimai  dėl turto valdymo, naudojimo ir disponavimo juo teisėtumo 2009 metais, pastebėti teigiami pokyčiai ir ankstesniais metais nustatytų klaidų taisymas.

4. Savivaldybės kontrolės ir audito tarnybos nuomone,  Ataskaitos visais reikšmingais atžvilgiais parengtos pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymo bei Savivaldybės institucijų reikalavimus, nustatytus Ataskaitų sudarymui, jose nėra reikšmingų iškraipymų, lyginant su Administracijos tvarkomais duomenimis, iš kurių Ataskaitos buvo sudarytos.
Savivaldybės kontrolierė                                


Asta Domeikienė 

